Bjørn Alterhaug
Store norske leksikon,Kunst og estetikk,Musikk,Jazz,Norske jazzutøvere og -ensembler, 1980 til idag
Bjørn Alterhaug er en norsk jazzmusiker, bassist, komponist og arrangør. Han er professor emeritus i musikk ved NTNU. Alterhaug har vært en ledende musiker innen norsk jazz siden 1970-tallet, og var med på å etablere jazzlinja i Trondheim i 1979.
I 2022 fikk Alterhaug Kongens fortjenstmedalje for sitt arbeid ved jazzlinjen i Trondheim. Karriere Alterhaug er født og oppvokst i Mo i Rana og knyttet sine første kontakter med et større jazzmiljø under militærtjenesten i Oslo i 1965–1966. I 1966 flyttet han til Trondheim for musikkstudier og har siden vært bosatt der. I Trondheim ble han raskt en travel musiker, som medlem av Asmund Bjørkens orkester (1966–1979), storbandarrangør for Bodega Band, kompmusiker for gjestesolister i Trondheim og ikke minst som leder av egne grupper. I Trondheim etablerte han sammen med blant andre John Pål Inderberg New Cool Quartet. Alterhaug har spilt på over hundre utgivelser, og gitt ut over hundre verk. Han har spilt med en rekke betydningsfulle ensembler og prosjekter, heriblant folkemusikk-jazz-platen Østerdalsmusikk (1975) og dermed ensemblet Søyr, Bjørn Johansen/Egil Kapstad kvartett, Siri's Svale Band, Lee Konitz, Warne Marsh, Chet Baker, John Pål Inderberg, Karin Krog, Joe Henderson og Bobo Stenson. Musikalsk virke Han etablerte sin første sekstett i 1969 og har siden ledet en rekke konstellasjoner, gjerne kvartetter og kvintetter. Store deler av Alterhaugs musikalske virke har vært å komponere for og lede egne grupper. Alterhaugs musikk er i stor grad inspirert av cool jazz, og har gjerne intrikate og nøye arrangerte melodier og harmonikk inspirert av standardrepertoaret. Han er også en ettertraktet storbandleder og -arrangør.Som komponist har Alterhaug blant annet spesialskrevet musikk i større format for Den Europeiske Kringkastingsunions storbandkonsert i Oslo 1981, åpningen av Stavanger Festdager i 1983, og til Vossajazz i 1985. Han var festspillkomponist ved Festspillene i Nord-Norge i 1989 og skrev bestillingsverket Havmanndialoger til Havmanndagene i 2005. Utmerkelser Buddy-prisen (1975)  Spellemannsprisen i kategorien Årets jazzplate for Moments (1979) Gammleng-prisen (1989) Sør-Trøndelag fylkes kulturpris (2011) Utvalgte utgivelser  Moments (Arctic Records 1979)  A Ballad (Plateselskapet A/S 1986)  Constellations (Curling Legs 1991)  Songlines (Ponca Jazz Records 2004)  Innocent Play (Ponca Jazz Records 2014) Østerdalsmusikk (1975)  Søyr, Søyr (1977)  For The Time Being, Warne Marsh (1988)  Steps Towards A Dream, Konitz / Inderberg / Aksdal / Alterhaug (1995)  My Funny Valentine, Chet Baker (2006) Les mer i Store norske leksikon jazz jazz i Norge